Reumatologija
Reumatologija (grč. ῥεῦμα – reûma = struja koja teče) je grana medicine posvećena dijagnostici i liječenju poremećaja čija je zajednička karakteristika upala u kostima, mišićima, zglobovima i unutrašnjim organima. Reumatologija pokriva više od 100 različitih složenih bolesti, zajednički poznatih kao reumatske bolesti, što uključuje mnoge oblike artritisa, kao i lupus i Sjögrenov sindrom. Ljekari koji su prošli formalnu obuku iz reumatologije nazivaju se reumatolozi. Danas je poznato da su mnoge od ovih bolesti poremećaji imunskog sistema, a reumatologija se značajno preklapa sa imunologijom, granom medicine koja proučava imunski sistem.